Top-3 på etapen Jonas Vingegaard (Jumbo-Visma) Tadej Pogacar (UAE Team Emirates) +1.38 Wout van Aert (Jumbo-Visma) +2.51 Få overblikket over etapens resultat her. Top-3 i klassementet Jonas Vingegaard (Jumbo-Visma) Tadej Pogacar (UAE Team Emirates) +1.48 Adam Yates (INEOS Grenadiers) +8.52 Styrkeforholdet mellem Jonas Vingegaard og Tadej Pogacar har været det helt store spørgsmål inden tirsdagens 22,4 kilometer lange enkeltstart. Men der skulle ikke gå mange minutter, før danskeren i den gule trøje havde bevist, at han i øjeblikket er stærkere end sin slovenske rival på en enkeltstartcykel. Jonas Vingegaard var klart hurtigste mand allerede på første mellemtid, og forspringet blev bare større og større. Det er Vingegaards tredje etapesejr i Touren, efter at han på vej til sidste års samlede triumf vandt to etaper, og hans 24. professionelle sejr i karrieren. Satte det på plads fra start Enkeltstarten bød på en omskiftelig start frem til en udfordrende stigning efter 16 kilometer, men uanset terrænet var Vingegaard overlegen. Ved første mellemtid var danskeren 16 sekunder hurtigere end rivalen, og ved anden mellemtid var forspringet vokset til 31 sekunder. Herefter valgte Pogacar at skifte cykel ved bunden af stigningen, mens Vingegaard blev på sin enkeltstartscykel, og kun øgede styrkeforskellen. Vingegaard var klart stærkest, og ved tredje mellemtid var afstanden vokset til godt et minut, inden han tog yderligere et halvt minut på de sidste kilometer. Vingegaards holdkammerat Wout van Aert sluttede på tredjepladsen - 2 minutter og 51 sekunder efter sin kaptajn.

Opsummering:
Jonas Vingegaard satte Tadej Pogacar på plads på tirsdagens enkeltstart.